علامات الجوع هي تغيرات سلوكية تصير لمن الطفل يجوع، تبدي بشكل تدريجي انه الطفل يبدي يحرك ايده تجاه فمه، ثم بزيادة الجوع يبدي يرضع اصبعه او ايده ثم اذا ما رضع راح يتنحس وينزعج واذا ما رضع راح يتهيج و يبدي يضرب بأطرافه وبالنهاية يبجي ويصرخ بصوت جداً عالي وبصورة مستمرة
هالتسلسل بالاحداث يصير خلال 45 دقيقة ، لذلك الامهات لازم يتعلمن شون يميزهن هاي العلامات حتى يرضعن طفلهن عند الجوع
العلامات الاخيرة الي تبدأ بالتهيج و ضرب الاطراف و البكاء الشديد ما تظهر عند الطفل المريض وغير مكتمل النمو لأن ماعدهم طاقة حتى يبجون او يسوون هالشغلات
اما فيما يخص اول اسبوعين بعد الولادة فالطفل لازم يرضع كل 2-3 ساعة حتى لو ما ظهرت هالعلامات
الطفل الي ينام هواية ونادراً ما يبجي عادة ما يكسبون الوزن مثل اقرانهم الي لمن يجوعون يبدون يسوون هالحركات
——
حساب التوعية على الانستغرام
https://instagram.com/dr_salmand?igshid=qbd41hnknyb3
د. سلمان داود
مقيم اقدم اطفال